ความลับเรื่องงูอนาคอนดา และวิธีการเอาตัวรอด

เชื่อว่าหลายคนที่เข้ามาอ่านบทความนี้น่าจะเคยดูหนังที่เกี่ยวกับงูอนาคอนดามาบ้างแล้ว และสงสัยว่ามันจะน่ากลัว และอันตรายเหมือนที่ในหนังแสดงให้เราดูจริง ๆ ไหม วันนี้เราเลยจะมาไขความลับที่แท้จริงที่คุณอาจไม่เคยรู้มาก่อนเกี่ยวกับงูชนิดนี้

ยกตัวอย่างหนัง Anaconda ในปี 1997 คืองูอนาคอนดาเขียว เป็นงูที่มีขนาดใหญ่และมีน้ำหนักมากที่สุด ซึ่งโดยเฉลี่ยแล้วจะมีความยาว 6 เมตร ความยาวรอบลำตัว 30 เซนติเมตร และมีน้ำหนักถึง 227 กิโลกรัม

ความจริงที่หลายคนอาจต้องตกใจคือ งูอนาคอนดาอาจไม่ได้อันตรายอย่างที่เราหลายคนคิด เพราะแม้มันจะดูตัวใหญ่และน่าเกรงขาม แต่มันเป็นสัตว์ที่ค่อนข้างหวงอาณาเขต ซึ่งส่วนใหญ่จะไม่เข้าไปทำร้ายมนุษย์ก่อนถ้าไม่ได้ถูกคุกคาม เวลาที่มันชอบออกล่าจะเป็นช่วงตอนกลางคืน และมันจะมีความคล่องตัวมากกว่าเวลาที่อยู่ในน้ำ อาหารส่วนใหญ่ของมันจะเป็นพวกนก หนู ปลา สัตว์เลื้อยคลายอย่าง จระเข้เคแมน และสัตว์เลี้ยงลูกด้วยนมอย่าง เสือจากัวร์ กวาง

ความเข้าใจผิดอีกอย่างจากเนื้อหาในหนังคือ งูอนาคอนดาไม่สามารถฆ่าคนหรือสัตว์ด้วยการบีบรัดจนกระดูกแตกเป็นเสี่ยง ๆ ได้ แต่ข้อเท็จจริงคือ มันจะบีบรัดร่างของเหยื่อให้แน่นจนไปหยุดระบบการไหลเวียนของเลือด เมื่อเลือดไม่สามารถไปเลี้ยงสมองก็เป็นผลก็เป็นผลทำให้เหยื่อขาดใจตายในที่สุด หรือบางครั้งมันก็จะรัดตัวเหยื่อในน้ำ ทำให้เหยื่อสำลักน้ำจนตาย

อย่างที่กล่าวมาว่า คนอาจไม่ใช่อาหารจานโปรดของงูอนาคอนดา แต่ก็ใช่ว่าจะไม่เคยมีข่าวงูอนาคอนดากินคน เพราะบางครั้งที่มันหิวมาก ๆ ไม่ว่าจะมีเหยื่อชนิดไหนอยู่ตรงหน้า มันก็คงจะกินหมดอยู่ดี

แล้วถ้าคุณบังเอิญเผชิญหน้ากับงูอนาคอนดาจริง ๆ ล่ะ คุณจะทำอย่างไร?

ชาวบ้านแถบป่าแอมะซอนไม่มากก็น้อยคงเคยเจอประสบการณ์โดนงูอนาคอนดาจู่โจมแบบไม่ทันตั้งตัว มันจะบีบรัดตัวพวกเขาจนแทบจะดิ้นไม่หลุด ทางแก้ที่ดีคือไม่ใช่การพยายามดิ้นให้หลุดด้วยตัวเอง เพราะอย่าลืมว่าขนาดตัวที่ใหญ่และพลังมหาศาลของมันไม่ใช่อะไรที่คนเพียงคนเดียวจะสามารถดิ้นหลุดออกมาเองได้